ai4bharat/Pralekha huggingface dataset:
தகவல் மற்றும் ஒலிபரப்பு அமைச்சகம்
31-வது புதுதில்லி உலக புத்தகக் கண்காட்சியில் மத்திய தகவல் ஒலிபரப்பு அமைச்சகத்தின் கீழ் செயல்படும் பதிப்புப் பிரிவு தனது புத்தகங்கள் மற்றும் இதழ்களைக் காட்சிப்படுத்தியுள்ளது
மத்திய தகவல் ஒலிபரப்பு அமைச்சகத்தின் கீழ் செயல்படும் வெளியீட்டு அமைப்பான பதிப்புப் பிரிவு தனது மிகச் சிறந்த புத்தகங்கள் மற்றும் இதழ்களின் தொகுப்பை 31-வது புதுதில்லி உலக புத்தகக் கண்காட்சியில் இடம் பெறச் செய்துள்ளது. நம் நாட்டில் முக்கியத்துவம் வாய்ந்த புத்தகக் கண்காட்சியில் புதுதில்லி புத்தகக் கண்காட்சி நிகழ்வு ஒன்று என்பது குறிப்பிடத்தக்கது. இந்த 9 நாள் புத்தகக் கண்காட்சி இன்று  தொடங்கி மார்ச் 5-ந் தேதி வரை புதுதில்லியில் உள்ள பிரகதி மைதானத்தில் நடைபெறுகிறது. இந்தக் கண்காட்சியை கல்வி அமைச்சகத்தின் கீழ் உள்ள தன்னாட்சி பெற்ற மத்திய அரசின் நிறுவனமான தேசிய புத்தக அறக்கட்டளை, இந்திய வர்த்தக மேம்பாட்டு நிறுவனத்துடன் இணைந்து நடத்துகிறது.
சுதந்திரத்தின் அமிர்தப் பெருவிழா-வைக் குறிக்கும் புத்தகத் தொகுப்பை பதிப்பகத்துறை காட்சிக்கு வைத்துள்ளது. இந்தியாவின் சுதந்திரப் போராட்டம் மற்றும் நாட்டுக்காக உயிர்த் தியாகம் செய்த விடுதலைப் போராட்ட வீரர்களைப் பற்றி இதன் மூலம் நன்கு அறிந்து கொள்ளலாம். இந்தப் புத்தகக் கண்காட்சியில் வரலாறு, கலை, கலாச்சாரம், காந்திய இலக்கியம், நிலம், மக்கள், ஆளுமைகள், சுயசரிதைகள், சினிமா, குழந்தை இலக்கியம் மேலும் பல்வேறு முக்கியத் தலைப்புகளில் புத்தகங்கள் காட்சிக்கு வைக்கப்பட்டுள்ளன. இது தவிர குடியரசுத் தலைவர் மாளிகை தொடர்பான புத்தகங்கள், குடியரசுத் தலைவர்கள், குடியரசுத் துணைத் தலைவர்கள், பிரதமர் உள்ளிட்ட தலைவர்களின் உரைகள் அடங்கிய நூல்களும் இடம் பெற்றுள்ளன. பல்வேறு துறை சார்ந்த புத்தகங்கள் மூலம் வாசகர்கள் இந்தியாவின் வளமான கலாச்சார மதிப்பையும் முக்கியமான பிரச்சனைகளில் இந்தியாவின் நிலைப்பாடுகள் குறித்தும் தெளிவாக அறிந்து கொள்ள முடியும்.
புத்தகங்களைத் தொடர்ந்து பதிப்புப் பிரிவின் முன்னணி இதழ்களான யோஜனா, குருஷேத்ரா மற்றும் ஆஜ்கல் போன்றவைகளும் புத்தக விற்பனை நிலையங்களில் கிடைக்கும். பிரபல குழந்தைகள் இதழான பாலபாரதியும் இந்தக் கண்காட்சியில் இடம் பெற்றுள்ளது.
பிரதமர் திரு. நரேந்திர மோடியின் மன் கி பாத் உரைகள் தொடர்பான சிறு புத்தகங்களும் பதிப்புப் பிரிவு அரங்கில் கிடைக்கும்.
பதிப்புப் பிரிவு தனது புத்தகங்கள் மற்றும் இதழ்களை, "விற்பனை அரங்க எண் 171-186, அறை எண். 5, பிரகதி மைதானம், புது தில்லி" என்ற முகவரியில் காட்சிப்படுத்தியுள்ளது.
ரெயில்வே அமைச்சகம்
மேகாலயாவில் முதலாவது மின்சார ரயில் சேவை
வடகிழக்கு ரயில்வேயின் முக்கிய சாதனையாக துதானி -மேன்டிபதர் ஒற்றை ரயில்பாதை மற்றும் அபயபுரி- பஞ்சரத்னா இரண்டைப் ரயில்பாதையும், 2023, மார்ச் -15ல் முழுமையாக மின் மயமாக்கப்பட்டுள்ளன. மத்திய ரயில்வே மின்மயமாக்கல் அமைப்பு இந்த வழித்தடங்களில் மின்மயமாக்கல் பணியை மேற்கொண்டது.
மேகாலயாவில் ஒரே ரயில் நிலையமான மேன்டிபதர் 2014ம் ஆண்டு முதல் செயல்பாட்டில் உள்ளது. இந்த வழித்தடம் மின்மயமாக்கப்பட்டபின், ரயில்களின் வேகம் அதிகரிக்கும் என்பதுடன், பயணிகள் மற்றும் சரக்குப்போக்குவரத்தும் அதிகரிக்கும். குறித்த நேரத்தில் ரயில்கள் இயக்கப்படுவதற்கான சூழலும் அதிகமாகும்.
வடகிழக்குப் பகுதிகளில் ரயில்களை மின்மயமாக்குவது, அந்த மாநிலங்களில் போக்குவரத்தை மேம்படுத்தும். அத்துடன், புதைபடிம எரிபொருளில் இருந்து மின்சாரத்திற்கு மாறுவதன் மூலம் சுற்றுச்சூழல் மாசுபாடும் தவிர்க்கப்படும்.
பிரதமர் அலுவலகம்
ஆஷிஷ் சந்தோர்கரின் “பிரேவிங் எ வைரல் ஸ்டார்ம்: இந்தியாவின் கொவிட்-19 வேக்சின் ஸ்டோரி” புத்தகத்தை பிரதமர் பெற்றுக் கொண்டார்
கொவிட்-19 பெருந்தொற்றுக் காலத்தில் இந்தியா சந்தித்தவை குறித்த ஆஷிஷ் சந்தோர்கரின் “பிரேவிங் எ வைரல் ஸ்டார்ம்: இந்தியாவின் கொவிட்-19 வேக்சின் ஸ்டோரி” என்ற புத்தகத்தை பிரதமர் திரு நரேந்திர மோடி பெற்றுக் கொண்டார். இது குறித்து ஆஷிஷ் சந்தோர்கர் வெளியிட்ட ட்விட்டர் பதிவை பிரதமர் தமது ட்விட்டரில் பகிர்ந்துள்ளார். அதில் தடுப்பூசியில் இந்தியாவின் முன்னேற்றம் என்பதை விவரிக்கும் புத்தகத்தைப் பெற்றுக் கொண்டது மகிழ்ச்சி அளிக்கிறது என்று பிரதமர் குறிப்பிட்டுள்ளார்.
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 203.29 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 203.29 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 3.64 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1861014
நிதி அமைச்சகம்
வெள்ளம் பாதித்த கேரளாவுக்கு மத்திய அரசு அனைத்து அவசியமான உதவியையும் வழங்கும்: வெள்ளத்தால் பாதிக்கப்பட்டோரின் இழப்பீட்டு கோரிக்கைகளை விரைந்து பரிசீலிக்குமாறு காப்பீட்டு நிறுவனங்களுக்கு உத்தரவு: கேரளாவின் கடன் வரம்பை உயர்த்த வேண்டும் என்ற கோரிக்கை பரிசீலிக்கப்படும் என்று மத்திய நிதித்துறை இணையமைச்சர் திரு. பொன் ராதாகிருஷ்ணன் தெரிவித்தார்
வெள்ளம் பாதித்த கேரளாவுக்கு மத்திய அரசு அனைத்து அவசியமான உதவியையும் வழங்கும் என்று மத்திய நிதி மற்றும் கப்பல் போக்குவரத்துத் துறை இணையமைச்சர் திரு பொன் ராதாகிருஷ்ணன் கூறியுள்ளார். திருவனந்தபுரத்தில் மாநில அளவிலான வங்கியாளர் குழுக் கூட்டத்தை தொடங்கிவைத்துப் பேசிய அவர், வெள்ள இழப்பீடு குறித்த அனைத்து கோரிக்கைகளையும் உடனடியாக பரிசீலித்து இழப்பீடு வழங்குமாறு பொதுத்துறை, தனியார் துறை காப்பீட்டு நிறுவனங்களுக்கு அறிவுறுத்தப்பட்டுள்ளதாகத் தெரிவித்தார்.
கேரளாவுக்கு 2018-19-ல் ஒதுக்கீடு செய்யப்பட்ட ரூ. 214 கோடியை சேர்த்து மாநில அரசிடம் மொத்தம் ரூ.562.45 கோடி மாநில பேரிடர் நிவாரண நிதியாக உள்ளது என்று திரு. பொன் ராதாகிருஷ்ணன் சுட்டிக்காட்டினார். மாநில அரசு அறிக்கை சமர்ப்பித்த பிறகு மேற்கொண்டு நிதித் தேவை குறித்து முடிவு எடுக்கப்படும் என்றும் அமைச்சர் கூறினார்.
பின்னர் செய்தியாளர்களிடம் பேசிய திரு. பொன் ராதாகிருஷ்ணன், மாநில மொத்த உள்நாட்டு உற்பத்தியை மூன்று விழுக்காட்டிலிருந்து 4.5 விழுக்காடாக உயர்த்த வேண்டும் என்ற கேரள அரசின் கோரிக்கையை மத்திய அரசு பரிசீலிக்கும் என்று கூறினார். பிரதமர் திரு. நரேந்திர மோடி உத்தரவின் பேரில் மத்திய அரசு கேரளாவுக்கு இயன்ற அனைத்து உதவிகளையும் வழங்கியுள்ளது என்று அவர் கூறினார். வெள்ள சேதம் குறித்து புதிய அறிக்கையை கேரள அரசு சமர்ப்பித்த பிறகு மத்திய அரசு மேலும் கூடுதல் உதவித் தொகையை வழங்கும் என்று அவர் கூறினார். புதிய அறிக்கை ஒன்றை தயாரித்து வருவதாக கேரள அரசு ஏற்கனவே தெரிவித்துள்ளது. இதன் அடிப்படையில் மத்திய அரசு குழு ஒன்றை அனுப்பி நிலைமையை ஆய்வு செய்து தகுந்த முடிவு எடுக்கும் என்று திரு. பொன் ராதாகிருஷ்ணன் தெரிவித்தார்.
சிறப்பு சேவைகள் மற்றும் கட்டுரைகள்
கொவிட் காரணமாக ஆன்லைன் சேவைகளை பயன்படுத்திக் கொள்ளுமாறு அனைத்து பிஎஃப் உறுப்பினர்கள், ஓய்வூதியர்கள் & சந்தாதாரர்கள் கேட்டுக் கொள்ளப்படுகிறார்கள்
சமீப நாட்களாக கொவிட்-19 பாதிப்புகள் அதிகரித்து வரும் காரணத்தால், தங்களது வருங்கால வைப்பு நிதி கோரிக்கை குறித்த விசாரணைகளுக்காக ஆன்லைன் சேவைகளை பயன்படுத்திக் கொள்ளுமாறு தொழிலாளர்கள் வருங்கால வைப்பு நிதி அமைப்பின் அனைத்து உறுப்பினர்கள், ஓய்வூதியர்கள் & சந்தாதாரர்கள் கேட்டுக் கொள்ளப்படுகிறார்கள்.
சென்னை வடக்கு மண்டல அலுவலகத்தின் கீழ் வரும் உறுப்பினர்கள் மற்றும் நிறுவனங்கள், ro.chennai1@epfindia.gov.in எனும் முகவரிக்கும், சென்னை தெற்கு மண்டல அலுவலகத்தின் கீழ் வரும் உறுப்பினர்கள் மற்றும் நிறுவனங்கள், ro.chennai2@epfindia.gov.in எனும் முகவரிக்கும் மின்னஞ்சல்களை அனுப்புமாறு கேட்டுக்கொள்ளப்படுகிறார்கள். குறைகளை பதிவு செய்து கொள்வதற்காக அனைத்து வேலை நாட்களிலும் 044-28139200, 201, 202 மற்றும் 28139310 ஆகிய தொலைபேசி எண்கள் செயல்படும்.
மேலும், சென்னை வடக்கு மண்டல அலுவலகம் தொடர்பான கேள்விகளை 09345750916 எனும் வாட்ஸ்அப் எண்ணிலும், சென்னை தெற்கு மண்டல அலுவலகம் தொடர்பான விசாரணைகளை 06380366729 எனும் வாட்ஸ்அப் எண்ணிலும் அனுப்பலாம்.
தற்போதைய பெருந்தொற்று சூழ்நிலையை கருத்தில் கொண்டு ஆன்லைன் வசதிகளை பயன்படுத்திக் கொள்ளுமாறு வருங்கால வைப்பு நிதி உறுப்பினர்கள் கேட்டுக்கொள்ளப்படுகிறார்கள்.
மேற்கண்ட தகவல்களை செய்திக்குறிப்பு ஒன்றில் மண்டல வருங்கால வைப்பு நிதி ஆணையர்-1, மண்டல அலுவலகம், சென்னை வடக்கு மற்றும் தெற்கு, திரு ரித்துராஜ் மேதி தெரிவித்துள்ளார்.
ஜல்சக்தி அமைச்சகம்
கங்கையை புதுப்பிக்கும் பணியில் மக்கள் பங்கேற்க வேண்டும்; மத்திய ஜல் சக்தித்துறை அமைச்சர் அழைப்பு
கங்கையை புதுப்பிக்கும் தொடர் பணியில் பொதுமக்கள் பங்கேற்க வேண்டிய அவசியம் எழுந்திருக்கிறது என்று மத்திய ஜல் சக்தித்துறை அமைச்சர் திரு.கஜேந்திர சிங் செகாவத் அழைப்பு விடுத்துள்ளார்.
கங்கை உத்சவம் 2020 என்ற இணைய வழியிலான இறுதி நாள் நிகழ்ச்சியில் உரையாற்றிய மத்திய அமைச்சர் திரு.கஜேந்திர சிங் செகாவத், கங்கை உத்சவம் 2020-ல் தொடர்ச்சியான மற்றும் தூய்மையான கங்கை நதிக்கான பிரதமர் திரு.நரேந்திர மோடியின் அழைப்பு எப்படி ஒரு மக்கள் இயக்கமாக மாறியது என்பதை நினைவு கூர்ந்தார். “கங்கையை புதுப்பிப்பது தொடர்ச்சியான பணியாக இருக்க வேண்டும் என்பதால், இதில் பொதுமக்கள் பங்கேற்பதை முன்னெடுக்க வேண்டும். மக்கள் மத்தியில் அதற்கான கடமை உணர்வை நாம் உருவாக்க வேண்டும். நமக்கு கங்கை என்ன வழங்குகிறது என்பதை மக்கள் உணரச் செய்யும்போது மட்டும்தான் இதனை செய்யமுடியும்” என்று குறிப்பிட்டார்.
மக்கள் பங்கேற்பை ஊக்குவிப்பதற்கு கங்கை உத்சவம் போன்ற விழாக்கள் மிகவும் முக்கியத்துவம் வாய்ந்தவை என்று வலியுறுத்திய மத்திய அமைச்சர், கங்கை புதுப்பிப்பு என்பது அரசின் பணி மட்டுமல்ல, நிலையான பொது மக்கள் ஈடுபாடு மற்றும் உரையாடலை உள்ளடக்கியது என்றும் கூறினார். “நமது நம்பிக்கையை கங்கை வழியில் நாம் கடமையாற்றும் வகையில் மாற்றம் செய்வதற்கு இந்த திட்டம் சாத்தியமாக்குகிறது” என்று மத்திய அமைச்சர் திரு. கஜேந்திர சிங் செகாவத் குறிப்பிட்டார்.
கங்கை உத்சவம் 2020 விழாவை உலகம் முழுவதிலும் இருந்து இணையம் வழியாக 3 லட்சத்துக்கும் மேற்பட்ட மக்கள் கண்டுகளித்தனர். இறுதி நாள் விழாவில் கங்கை ஏரியல் திரைப்படம், கங்கை பாக்ஸ், நகர ஆறு மேலாண்மை திட்டம் ஆகியவைத் தொடங்கி வைக்கப்பட்டன. நமாமி கங்கே திட்டத்தின் தூதுவராக இருப்பதற்கு இந்திய நடிகர் சாச்சா சவுத்ரி சம்மதம் தெரிவித்துள்ளார்.
மேலும் விவரங்களுக்கு இந்த செய்தியின் ஆங்கில செய்திக்குறிப்பை பார்க்கவும்; https://pib.gov.in/PressReleasePage.aspx?PRID=1670163
----
(Visitor Counter : 147
மத்திய அமைச்சரவை
இந்தியா-கென்யா இடையே வேளாண்மை மற்றும் அதுதொடர்பான துறைகளில் இருதரப்பு ஒத்துழைப்புக்கான புரிந்துணர்வு ஒப்பந்தத்துக்கு மத்திய அமைச்சரவை ஒப்புதல்
பிரதமர் திரு.நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், இந்தியா-கென்யா இடையே வேளாண்மை மற்றும் அது தொடர்பான துறைகளில் புரிந்துணர்வு ஒப்பந்தம் மேற்கொள்வதற்கு ஒப்புதல் அளிக்கப்பட்டது.
இந்த புரிந்துணர்வு உடன்படிக்கையின்படி இந்தத் துறைகளில், வேளாண்மை ஆய்வு, கால்நடை பராமரிப்பு மற்றும் பால்வளம், கால்நடை பண்ணை மற்றும் மீன் வளர்ப்பு, இயற்கை வள மேலாண்மை, அறுவடைக்கு பிந்தைய மேலாண்மை மற்றும் சந்தைப்படுத்துதல், மண் மற்றும் பாதுகாப்பு, நீர் மேலாண்மை, நீர்ப்பாசன அமைப்புகளை உருவாக்குதல், ஒருங்கிணைந்த நீர் அமைப்பை உருவாக்குதல், ஒருங்கிணைந்த பூச்சி மேலாண்மை, வேளாண் பண்ணை, இயந்திரங்கள் மற்றும் செயலாக்கம், சுகாதாரம் மற்றும் வேளாண் பயிர்களை பாதுகாப்பதில் உள்ள பிரச்சினைகளை தீர்ப்பது ஆகியவற்றில் ஒருங்கிணைப்பு ஏற்படும்.
புரிந்துணர்வு உடன்படிக்கையின்படி, இரு நாடுகளையும் சேர்ந்த பிரதிநிதிகளை உள்ளடக்கிய கூட்டுப் பணிக் குழு அமைக்கப்படும். இந்தக் குழுவினர், இரு நாடுகளும் இணைந்து செயல்படுவதற்கான விரிவான திட்டங்களை வகுப்பார்கள். மேலும், புரிந்துணர்வு ஒப்பந்தம் எவ்வாறு செயல்படுத்தப்படுகிறது என்பதை கண்காணிப்பார்கள்
இந்த புரிந்துணர்வு ஒப்பந்தம், கையெழுத்தாகும் நாளில் செயல்பாட்டுக்கு வரும். அதிலிருந்து 5 ஆண்டுகளுக்கு செயல்பாட்டில் இருக்கும். இந்த ஒப்பந்தத்தை ரத்துசெய்வதாக ஏதாவது ஒரு நாடு, 6 மாதங்களுக்கு முன்பு எழுத்துப்பூர்வமாக தெரிவிக்காத பட்சத்தில், தானாகவே இந்த ஒப்பந்தம் மீண்டும் 5 ஆண்டுகளுக்கு நீட்டிக்கப்படும்.
மத்திய அமைச்சரவை
வானவியல் துறையில் இந்தியாவுக்கும் தாய்லாந்துக்கும் இடையில் புரிந்துணர்வு ஒப்பந்தம் கையெழுத்திடுவதற்கு மத்திய அமைச்சரவை ஒப்புதல்
பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில் இந்தியாவுக்கும் தாய்லாந்துக்கும் இடையில் வானவியல் / வான் இயற்பியல்/ வான்வெளி அறிவியல் துறையில் புரிந்துணர்வு ஒப்பந்தம் கையெழுத்திடுவதற்கு ஒப்புதல் அளிக்கப்பட்டது.
புதிய அறிவியல்பூர்வ முடிவுகளை உருவாக்கவும், அறிவியல் கருத்துப் பறிமாற்றம் மற்றும் பயிற்சி, அறிவியல் கட்டமைப்பு வசதியை கூட்டாகப் பயன்படுத்துதல் மூலம் மனிதவள மேம்பாட்டை அதிகரிக்கவும் இந்தப் புரிந்துணர்வு ஒப்பந்தம் வகை செய்கிறது.
இந்தப் புரிந்துணர்வு ஒப்பந்தம் நவம்பர் 2018-ல் கையெழுத்திடப்பட்டது.
(Visitor Counter : 89
பிரதமர் அலுவலகம்
பீகாரில் பெட்ரோலியத்துறை தொடர்பான 3 முக்கிய திட்டங்களை செப்டம்பர் 13ம் தேதி பிரதமர் நாட்டுக்கு அர்பணிக்கிறார்
பீகாரில் பெட்ரோலித்துறை தொடர்பான 3 முக்கிய திட்டங்களை செப்டம்பர் 13ம் தேதி அன்று காணொலி காட்சி மூலம் பிரதமர் திரு. நரேந்திர மோடி நாட்டுக்கு அர்ப்பணிக்கிறார். இந்த திட்டங்களில் துர்காபூர்-பாங்கா பிரிவு உட்பட பரதீப்-ஹால்டியா-துர்காபூர் பைப்லைன் இணைப்பு திட்டம் மற்றும் இரண்டு எல்பிஜி கேஸ் சிலிண்டர்கள் நிரப்பும் ஆலைகளும் அடங்கும். இவற்றை மத்திய பெட்ரோலியத்துறை அமைச்சகத்தின் கீழ் செயல்படும் பொதுத்துறை நிறுவனங்களான இந்தியன் ஆயில் மற்றும் எச்பிசிஎல் நிறுவனங்கள் அமைக்கின்றன.
இந்நிகழ்ச்சியில் பீகார் முதல்வரும் கலந்து கொள்கிறார்.
துர்காபூர்-பாங்கா பைப்லைன் திட்ம்
பரதீப்-ஹால்டியா-துர்காபூர் பைப்லைன் இணைப்பு திட்டத்தின் ஒரு பகுதியாக 193 கி.மீ தூரத்துக்கு தூர்காபூர் பாங்கா பைப்லைன் திட்டத்தை இந்தியன் ஆயில் நிறுவனம் அமைத்துள்ளது. இத்திட்டத்துக்கு கடந்த 2019ம் ஆண்டு பிப்ரவரி மாதம் 17ம் தேதி அடிக்கல் நாட்டினார்.
பீகார் பாங்காவில் எல்பிஜி சிலிண்டர் ஆலை:
பீகாரில் அதிகரித்து வரும் எல்பிஜி சிலிண்டர் தேவையை, பாங்காவில் உள்ள இந்தியன் ஆயில் நிறுவனத்தின் எல்பிஜி சிலிண்டர் ஆலை நிறைவேற்றும். இந்த ஆலை ரூ.131.75 கோடி முதலீட்டில் கட்டப்பட்டுள்ளது. இங்கு ஒரு நாளைக்கு 40 ஆயிரம் சிலிண்டர்களில் கேஸ் நிரப்ப முடியும். இந்த ஆலை மூலம் பீகாரில் நேரடி மற்றும் மறைமுக வேலை வாய்ப்பு ஏற்படும்.
பீகார், சம்பரானில் எல்பிஜி சிலிண்டர் ஆலை
பீகாரின் கிழக்கு சம்பரான் மாவட்டத்தில், ரூ.136.4 கோடி மதிப்பீட்டில் இந்த எல்பிஜி சிலிண்டர் நிரப்பும் ஆலையை எச்பிசிஎல் நிறுவனம் அமைத்துள்ளது. இதற்கு பிரதமர் கடந்த 2018ம் ஆண்டு ஏப்ரல் 10ம் தேதி அடிக்கல் நாட்டினார். பீகாரின் பல மாவட்டங்களின் எல்பிஜி சிலிண்டர் தேவைகளை இந்த ஆலை நிறைவேற்றும்.
இந்நிகழச்சி தூர்தர்ஷன் செய்தி சேனலில் நேரடியாக ஒளிபரப்பப்படும்.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்
https://pib.gov.in/PressReleseDetail.aspx?PRID=1653385
(
சிறுபான்மையினர் நலன் அமைச்சகம்
சிறுபான்மையினருக்கான தேசிய ஆணையத்தின் தலைவராக திரு எஸ் இக்பால் சிங் லால்புரா பொறுப்பேற்பு
சிறுபான்மையினர் நலன் அமைச்சகத்தின் 12.4.2022 தேதியிட்ட அறிவிப்பின்படி, சிறுபான்மையினருக்கான தேசிய ஆணையத்தின் தலைவராக திரு எஸ் இக்பால் சிங் பொறுப்பேற்றுக் கொண்டார்.
சிறுபான்மையினருக்கான தேசிய ஆணையத்தின் தலைவராக இதற்கு முன் அவர் இருந்த போது, சிறுபான்மையினரின் குறைகள் நிவர்த்தி செய்யப்படுவதையும், அரசால் செயல்படுத்தப்படும் நலத்திட்டங்களின் பலன்களை அவர்கள் பெறுவதையும் உறுதிசெய்யும் நோக்குடன் அனைத்து சிறுபான்மையினரின் நலனுக்காகவும் அவர் அயராது உழைத்தார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1816399
பிரதமர் அலுவலகம்
நேதாஜி சுபாஷ் சந்திரபோஸ் பிறந்த நாளில் அவருக்குப் பிரதமர் புகழாரம்
நேதாஜி சுபாஷ் சந்திரபோஸ் பிறந்த நாளில் அவருக்குப் பிரதமர் திரு. நரேந்திர மோடி புகழாரம் சூட்டினார்.
“நேதாஜி சுபாஷ் சந்திரபோஸ் பிறந்த நாளில் அவருக்கு நான் தலை வணங்குகிறேன். இந்திய சுதந்திரத்தை உறுதி செய்து கவுரவமான வாழ்க்கை நடத்த தம்மை அர்ப்பணித்துக்கொண்ட மாவீரராக அவர் விளங்கினார். அவரது எண்ணங்களை ஈடேற்றவும், வலுவான இந்தியாவை உருவாக்கவும் நாம் உறுதிபூண்டுள்ளோம்” என்று பிரதமர் கூறினார்.
தொலைதொடர்பு மற்றும் தகவல் தொழில்நுட்ப அமைச்சகம்
அஞ்சல் துறை ஆன்லைன் மூலம் தேசிய ஒய்வூதிய திட்டம் NPS சேவைகளை வழங்குகிறது
தொலைத் தொடர்பு அமைச்சகத்தின் கீழ் உள்ள அஞ்சல் துறை , தேசிய ஓய்வூதியத் திட்டத்தை , ஓய்வூதிய நிதி ஒழுங்குமுறை மற்றும் மேம்பாட்டு ஆணையத்தால்  நிர்வகிக்கப்படும் இந்திய அரசின் தன்னார்வ ஓய்வூதியத் திட்டத்தை, அதன் குறிப்பிட்ட சில அஞ்சலகங்கள் மூலம் 2010-ம் ஆண்டு முதல் நேரடியாக வழங்கி வருகிறது.
அஞ்சல் துறை தேசிய ஓய்வூதியத் திட்டத்தை NPS  2022-ம் ஆண்டு ஏப்ரல் 26-ம் தேதி முதல் ஆன்லைன் முறையில் வழங்கி வருகிறது.
18-70 வயதுக்குட்பட்ட இந்தியக் குடிமக்கள் எவரும் "தேசிய ஓய்வூதிய அமைப்பு -ஆன்லைன்" என்ற மெனு தலைப்பின் கீழ் அஞ்சல் துறையின் அதிகாரப்பூர்வ இணையதளத்தில்  சென்று இந்த ஆன்லைன் வசதியைப் பெறலாம்.
குறிப்பிட்ட இணைப்பிற்கான இணையதள முகவரி: https://www.indiapost.gov.in/Financial/Pages/Content/NPS.aspx
இந்த இணையதளத்தில் புதிய பதிவு, ஆரம்ப / அடுத்தடுத்த பங்களிப்பு மற்றும் முறையான முதலீட்டுத் திட்டம் SIP / Options போன்ற வசதிகள் மூலம் வாடிக்கையாளர்களுக்கு அனைத்து சேவைகளுக்கும் குறைந்த கட்டணத்தில் கிடைக்கும். அஞ்சல் துறையின் NPS சேவைக் கட்டணம் மிகக் குறைவானது. சந்தாதாரர்கள் நிதி அமைச்சகத்தின் அறிவிப்பின்படி, வருமானவரிச் சட்டம் பிரிவு 80CCD 1-ன் கீழ் NPS-ல் வரி கழிவு பெறத் தகுதியுடையவர்கள்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1820961
ஜல்சக்தி அமைச்சகம்
1 லட்சம் கிராமங்கள் மற்றும் 50,000 கிராம பஞ்சாயத்துகளில் உள்ள அனைத்து வீடுகளிலும் குழாய் நீர் இணைப்பு
நாட்டிலுள்ள அனைத்து வீடுகளுக்கும் 2024-ம் ஆண்டுக்குள் குழாய் மூலம் தூய்மையான நீர் வழங்கப்பட வேண்டும் என்ற பிரதமர் திரு நரேந்திர மோடியின் லட்சியத்தை நிறைவேற்றும் வகையில் சிறப்பாக செயல்பட்டு வரும் ஜல் ஜீவன் இயக்கம், வெறும் 23 மாதங்களில் இந்தியாவில் உள்ள 1 லட்சம் கிராமங்களில் இருக்கும் அனைத்து வீடுகளுக்கும் குழாய் தண்ணீர் இணைப்புகள் வழங்கி சாதனை படைத்துள்ளது.
இத்திட்டம் தொடங்கப்பட்ட போது நாட்டிலுள்ள 18.94 கோடி கிராமப்புற வீடுகளில் வெறும் 3.23 கோடி  வீடுகளுக்கே குழாய் இணைப்பு இருந்த நிலையில், கொவிட்-19 பெருந்தொற்றால் ஏற்பட்ட தடங்கல்களுக்கு இடையிலும் கடந்த 23 மாதங்களில் 4.49 கோடி குழாய் நீர் இணைப்புகள் வழங்கப்பட்டதோடு, 50,000 கிராம பஞ்சாயத்துகளில் உள்ள அனைத்து வீடுகளுக்கும் இணைப்புகள் வழங்கப்பட்டுள்ளன.
7.72 கோடி  வீடுகளுக்கு தற்போது தண்ணீர் இணைப்புகள் கிடைத்துள்ளன. கோவா, தெலங்கானா, அந்தமான் & நிக்கோபார் தீவுகள் மற்றும் புதுச்சேரி ஆகியவை கிராமப்புற வீடுகளுக்கு குழாய் இணைப்புகள் வழங்குவதில் 100 சதவீத இலக்கை எட்டியுள்ளன.
பிரதமரின் தாரகமந்திரமான ‘அனைவருடனும், அனைவரின் வளர்ச்சிக்காவும், அனைவரின் நம்பிக்கையுடனும்’ என்பதை பின்பற்றி, எந்தவொரு கிராமத்திலும், யாரும் குழாய் குடிநீர் இணைப்பில்லாமல் இருக்கக்கூடாது என்று ஜல் ஜீவன் இயக்கம் பணியாற்றி வருகிறது. தற்சமயம், 71 மாவட்டங்களில், 824 வட்டங்களில், 50,309 கிராம பஞ்சாயத்துகளில், 1,00,275 கிராமங்களில் உள்ள அனைத்து வீடுகளிலும் குழாய் இணைப்புகள் உள்ளன.
வெளிப்படைத்தன்மை, பொறுப்புக்கூறல், நிதியை முறையாக பயன்படுத்துதல் மற்றும் சேவை வழங்கலுக்காக ஜல் ஜீவன் இயக்கம் தொழில்நுட்பத்தை பயன்படுத்துகிறது. திட்டத்தின் முன்னேற்றம் குறித்து https://ejalshakti.gov.in/jjmreport/JJMIndia.aspx எனும் இணைய முகவரியில் அறிந்து கொள்ளலாம். தண்ணீரின் தரம், அளவு, தொடர் விநியோகம் ஆகியவற்றை கண்காணிக்க சென்சார் சார்ந்த ஐஓடி தொழில்நுட்பம் பயன்படுத்தப்படுகிறது.
மாநிலங்களுடன் இணைந்து பணிபுரியும் ஜல்ஜீவன் இயக்கம், 2024-ம் ஆண்டுக்குள் இந்தியாவில் உள்ள ஒவ்வொரு வீட்டுக்கும் குறிப்பிட்ட தரத்தில், போதுமான அளவில் குழாய் மூலம் தண்ணீர் கிடைக்க செய்வதற்கான அனைத்து முயற்சிகளையும் எடுத்து வருகிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1735414
பிரதமர் அலுவலகம்
ஆஸ்திரேலியாவின் கவர்னர் ஜென்ரலுடன் பிரதமரின் சந்திப்பு
ஆஸ்திரேலியாவின் சிட்னியில் உள்ள கவர்னர் ஜென்ரலின் அதிகாரப்பூர்வ இல்லத்தில் 2023, மே 24 அன்று ஆஸ்திரேலிய கவர்னர் ஜென்ரல் மேன்மைதங்கிய திரு டேவிட் ஹர்லியைப் பிரதமர் திரு நரேந்திர மோடி சந்தித்தார்.
2019-ல் நியூ சௌத் வேல்ஸ் கவர்னராக இந்தியாவுக்கு வருகை தந்ததை கவர்னர் ஜென்ரலுடனான சந்திப்பின் போது பிரதமர் நினைவுகூர்ந்தார்.
நீடித்திருக்கும் இருதரப்பு உறவுகளை வலுப்படுத்துவதற்கான வழிகள் பற்றி இருதலைவர்களும் விவாதித்தனர்.
ஆஸ்திரேலியாவில் உள்ள இந்திய சமூகத்தினரின் ஆக்கபூர்வ பங்களிப்பையும், இரு நாடுகளுக்கிடையே நெருக்கமான உறவுகளை வளர்ப்பதில் அவர்களின் பங்களிப்பையும் பிரதமர் நினைவுகூர்ந்தார்.
பிரதமர் அலுவலகம்
முதலமைச்சர்கள் மற்றும் உயர்நீதிமன்றங்களின் தலைமை நீதிபதிகள் கூட்டு மாநாட்டின் தொடக்க அமர்வில் ஏப்ரல் 30 அன்று பிரதமர் உரையாற்றவுள்ளார்
புதுதில்லி விஞ்ஞான்பவனில் 2022 ஏப்ரல் 30 அன்று காலை 10 மணிக்கு நடைபெறவுள்ள முதலமைச்சர்கள் மற்றும் உயர்நீதிமன்றங்களின் தலைமை நீதிபதிகள் கூட்டு மாநாட்டின் தொடக்க அமர்வில் பிரதமர் திரு நரேந்திர மோடி பங்கேற்று உரையாற்றுவார்.
எளிமையாகவும், வசதியாகவும் நீதி வழங்குவதற்கான கட்டமைப்பை உருவாக்குவதற்கும், நீதித்துறை எதிர்கொள்ளும் சவால்களுக்கு தீர்வு காண தேவையான நடவடிக்கைகள் பற்றி விவாதிப்பதற்கும், நிர்வாகத்துறையையும், நீதித்துறையையும் ஒருங்கிணைப்பதற்கான நிகழ்வாக இந்த கூட்டு மாநாடு நடைபெறுகிறது. இதற்கு முன் இத்தகைய மாநாடு 2016-ல் நடைபெற்றது. இதையடுத்து இ-நீதிமன்றங்கள், முறையிலான திட்டத்தின் கீழ், நீதிமன்ற நடைமுறையில் டிஜிட்டல் தொழில்நுட்ப கட்டமைப்பு மற்றும் ஒருங்கிணைப்பை மேம்படுத்த அரசு பல்வேறு முயற்சிகளை மேற்கொண்டுள்ளது.
மனித வள மேம்பாட்டு அமைச்சகம்
2018 ஜே.இ.இ.  தேர்வு முடிவுகள் இன்று வெளியிடப்பட்டன
2018-க்கான கூட்டு நுழைவுத் தேர்வு   முடிவுகளை கான்பூரில் உள்ள இந்திய தொழில்நுட்பக் கல்விக்கழகம் https://www.jeeadv.ac.in என்ற இணையதளத்தில் இன்று வெளியிட்டது. 2018-ல் ஐ ஐ டி-களுக்கு மொத்தம் 11,279 இடங்கள் தேவைப்படுகின்றன. கடந்த ஆண்டுகளைப்போல், 2018 ஜே.இ.இ  தேர்ச்சிப் பெற்ற வெளிநாட்டு மாணவர்களையும் டி எஸ் மாணவர்களையும்,  சேர்த்துக்கொள்ள கூடுதல் இடங்கள் உருவாக்கப்பட்டுள்ளன. இந்த ஆண்டு  மத்திய அரசின் மனிதவள மேம்பாட்டு அமைச்சகத்தின் உத்தரவின்படியும் ஐ.ஐ.டி-களின் பாலின விகிதத்தை மேம்படுத்துவதற்கும், ஐ.ஐ.டி-களின் பெண்களுக்கென 800 இடங்கள் கூடுதலாக உருவாக்கப்பட்டுள்ளன. தற்போதைய விதிகளின்படி, கூடுதலாக உருவாக்கப்படும் இடங்களின் எண்ணிக்கை ஐ.ஐ.டி-களுக்கு தேவைப்படும் மொத்த இடங்களில் 10%-ஐ விஞ்ச முடியாது.
-----
(Visitor Counter : 92
எரிசக்தி அமைச்சகம்
முன்னணி நிறுவனங்கள் குறித்த போர்ப்ஸின் தி குளோபல் 2000 தரவரிசை பட்டியலில் என்டிபிசி நிறுவனம் 52 இடங்கள் முன்னேறி 433-வது இடத்தைப் பிடித்தது
இந்தியாவின் மிகப் பெரிய மின்சார உற்பத்தி நிறுவனமான தேசிய அனல் மின் கழகம்  முன்னணி நிறுவனங்கள் குறித்த போர்ப்ஸின் 2023 ஆம் ஆண்டுக்கான தி குளோபல் 2000 தரவரிசை பட்டியலில் என்டிபிசி நிறுவனம் 52 இடங்கள் முன்னேறி 433-வது இடத்தைப் பிடித்துள்ளது. 2022 ஆம் ஆண்டின் பட்டியலில் 485-வது இடத்தைப் பிடித்திருந்த என்டிபிசி தற்போது ஓராண்டுக்குள் 52 இடங்கள் முன்னேறியுள்ளது. இதன் மூலம் என்டிபிசி சர்வதேச சந்தையில் ஒரு வலுவான இடத்தைப் பிடித்துள்ளது. நிறுவனத்தின் உறுதியான விரிவாக்கம், வலுவான நிதிநிலை, செயல்திறன்மிக்க அர்ப்பணிப்பு ஆகியவற்றின் பிரதிபலிப்பாக இந்த உயர்வு அமைந்துள்ளது.
தி குளோபல் 2000 பட்டியல், விற்பனை, லாபம். சொத்துக்கள். சந்தை மதிப்பு ஆகிய 4 முக்கிய அளவுகோல்களை அடிப்படையாகக் கொண்டு உலகின் முன்னணி நிறுவனங்களை அங்கீகரிக்கிறது. இந்திய நிறுவனங்களைப் பொறுத்த வரை, 2023 ஆம் ஆண்டு பட்டியலில் என்டிபிசி ஒரு இடம் முன்னேறி 10-வது இடத்தைப் பிடித்துள்ளது. இந்தியாவின் பெருநிறுவனப் பிரிவில் என்டிபிசி அந்தஸ்து மேலும் முன்னேறியுள்ளது.
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
நாடு தழுவிய தடுப்பூசி இயக்கத்தின் கீழ் இதுவரை மொத்தம் 220.30 கோடி தடுப்பூசி டோஸ்கள் வழங்கப்பட்டுள்ளன. இதில் 95.16 கோடி இரண்டாம் தவணை தடுப்பூசி டோஸ்களும், 22.57 கோடி முன்னெச்சரிக்கை டோஸ்களும் அடங்கும்.
கடந்த 24 மணி நேரத்தில் 2,18,324 டோஸ் தடுப்பூசிகள் அளிக்கப்பட்டுள்ளன.
இந்தியாவில் தற்போது 1,931 பேர் கொவிட் தொற்றால் பாதிக்கப்பட்டுள்ளனர். இது 0.01 சதவீதமாகும்.
தொற்றிலிருந்து மீண்டவர்களின் விகிதம் 98.81 சதவீதம்.
கடந்த 24 மணி நேரத்தில் 90 பேர் பாதிப்பிலிருந்து மீண்டுள்ளனர். இதுவரை குணமடைந்தவர்களின் எண்ணிக்கை மொத்தம் 4,41,49,436 பேர்.
கடந்த 24 மணி நேரத்தில் 89 பேருக்கு புதிதாக தொற்று பாதிப்பு உறுதி செய்யப்பட்டுள்ளது.
தினசரி பாதிப்பு விகிதம் 0.06% வாராந்திர பாதிப்பு விகிதம் 0.08%
இதுவரை மொத்தம் 91.45 கோடி சோதனைகள் நடத்தப்பட்டுள்ளன. கடந்த 24 மணி நேரத்தில் 1,61,679 சோதனைகள் நடத்தப்பட்டுள்ளன.
ரசாயனம் மற்றும் உரங்கள் அமைச்சகம்
அரியானாவில் தேசிய உரங்கள் நிறுவனம் பருத்தி எடுக்கும் இயந்திரங்களை விவசாயிகளுக்கு வழங்கியது.
பெருநிறுவன சமூக கடமையின் கீழ், தேசிய உரங்கள் லிமிடெட் நிறுவனம் பருத்தி எடுக்கும் இயந்திரங்களை விவசாயிகளுக்கு இலவசமாக வழங்கியது. பிவானியில் உள்ள கிருஷ் விஞ்ஞான் கேந்திரா மற்றும் ஹிசார், சாதால்பூரில் உள்ள கிருஷ் விஞ்ஞான் கேந்திராவில் கடந்த 15-ம் தேதி நடந்த இரண்டு வெவ்வேறு நிகழ்வுகளில் பருத்தி எடுக்கும் இயந்திரங்கள் விவசாயிகளுக்கு வழங்கப்பட்டன. இரண்டு நிகழ்வுகளிலும் நிறுவனத்தின் நிர்வாக இயக்குனர் மற்றும் தலைவர் திரு.வீரேந்திர நாத் தத் சிறப்பு விருந்தினராகப் பங்கேற்றார்.
மேலும் விவரங்களுக்கு இந்த ஆங்கில செய்தியை பார்க்கவும்;
https://pib.gov.in/PressReleasePage.aspx?PRID=1665142
பெண்கள் மற்றும் குழந்தை நலன் அமைச்சகம்
6 வது தேசிய ஊட்டச்சத்து மாதத்தின் முதல் 12 நாட்களில் நாடு முழுவதும் மக்கள் இயக்கம் இணையத்தள டாஷ்போர்டில் 6 கோடிக்கும் அதிகமான நடவடிக்கைகள் பதிவு செய்யப்பட்டுள்ளன
மார்ச் 2018 இல் ஊட்டச்சத்து இயக்கம் தொடங்கப்பட்டதிலிருந்து, நாடு முதன்முறையாக ஊட்டச்சத்தை மையமாகக் கொண்ட நாடு தழுவிய மக்கள் இயக்கங்களைத்தொடங்கியுள்ளது. ஊட்டச்சத்து இயக்கத்தின் கீழ் இந்த வருடாந்திர மக்கள் இயக்கங்களை ஊக்குவிப்பதற்காக கவனமாக தொகுக்கப்படுகின்றன, குறிப்பாக அடிமட்டம் வரை நீட்டிக்கப்பட்ட அத்தியாவசிய சத்தான உணவுகளை உட்கொள்வது தொடர்பாக. கர்ப்பிணிப் பெண்கள், பாலூட்டும் தாய்மார்கள், வளரிளம் பெண்கள் மற்றும் 6 வயது வரையிலான குழந்தைகள் போன்ற குறிப்பிட்டப் பயனாளிகளை இலக்காகக் கொண்டு அவை வடிவமைக்கப்பட்டுள்ளன.
மக்கள் இயக்கங்கள் ஆண்டுதோறும் செப்டம்பரில் ஊட்டச்சத்து மாதம் மற்றும் மார்ச்-ஏப்ரல் மாதங்களில் ஊட்டச்சத்து இருவார விழா என இரண்டு முறை கொண்டாடப்படுகின்றன. இன்றுவரை, 10 மக்கள் இயக்கங்கள் வெற்றிகரமாகக் கொண்டாடப்பட்டுள்ளன. இதில் 60 கோடிக்கும் அதிகமான விழிப்புணர்வு நடவடிக்கைகள் பதிவு செய்யப்பட்டுள்ளன. இது 2018 முதல் நாடு முழுவதும் அதிகரித்து வரும் மற்றும் நிலையான பங்கேற்பைக் காட்டுகிறது.